Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 793/14/8803	Košice II, 23.4.2015
EEČ : 2-64-121-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1) Obvinený vyhlasuje, že spáchal skutok, za ktorý je trestne stíhaný, pričom ľutuje svojho konania a ospravedlňuje sa za  svoje protiprávne konanie spôsobené z nedbanlivosti poškodeným počas mediačného konania.   

2) Obvinený XXXXX  dopravnú nehodu ohlásil v XXXXX  Poškodení XXXXX a XXXXX prehlásili, že od obvineného  nežiadajú náhradu škody, ktorú im  spôsobil prečinom podľa § 158 Tr. zákona, pretože  obvinený urobil opatrenia smerujúce k nahradeniu škody príslušnou poisťovňou, t.j. podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla v znení platných predpisov.

3) Obvinený XXXXX zložil   na   účet   Okresnej  prokuratúry   XXXXX  XXXXX   čiastku  vo   výške   200,-€  /dvesto Eur/, z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech  XXXXX  číslo účtu XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX
V trestnej veci vedenej proti obvinenému XXXXX, nar. XXXXX  pre prečin  ublíženia na zdraví podľa § 158  Trestného zákona ktorého sa dopustil na tom skutkovom základe, že

	- dňa 23.11.2014 o 18.20 hod viedol osobné   motorové vozidlo XXXXX  značky XXXXX so zapnutým iba svetelným signalizačným zariadením osadeným na vozidle v Košiciach po ul. XXXXX označenej ako vedľajšia cesta v smere do križovatky s ulicou XXXXX, kde v dôsledku neprispôsobenia rýchlosti jazdy svojim schopnostiam, vlastnostiam vozidla a nákladu, ktoré možno predvídať vošiel do priestoru križovatky, kde spôsobil dopravnú nehodu  s osobným  motorovým vozidlom zn. XXXXX ktoré viedol vodič XXXXX po ulici XXXXX označenej ako hlavná cesta v smere do križovatky s ulicou XXXXX pričom motorové vozidlo obvineného bolo o náraze odhodené do oplotenia rodinného domu XXXXX XXXXX ktorý je vlastníctvom XXXXX, pričom pri dopravnej nehode došlo k ľahkej ujme na zdraví XXXXX, ktorý utrpel podvrtnutie krčnej časti chrbtice, pomliaždenie v oblasti prednej časti hrudnej steny vľavo a pomliaždenie v oblasti pleca vľavo, čo si vyžiadalo liečenie do troch týždňov a spolujazdec obvineného XXXXX utrpel taktiež ľahkú ujmu na zdraví, a to otras mozgu ľahkého stupňa, pomliaždenie v oblasti hlavy vľavo, podvrtnutie krčnej časti chrbtice, pomliaždenie hrudnej steny vpravo a pomliaždenie v oblasti predkolenia vpravo, čo si vyžiadalo liečenie do 4 týždňov.

Odôvodnenie: 

	Uznesením  povereného príslušníka  OR PZ, ODI - ODN, sp. zn. XXXXX  zo dňa 27.02.2014  bolo vznesené obvinenie XXXXX pre prečin ublíženia na zdraví podľa § 158 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený XXXXX a poškodení XXXXX a XXXXX vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval. Pokiaľ ide o náhradu spôsobenej škody, obvinený XXXXX dopravnú nehodu ohlásil v XXXXX Poškodení XXXXX a XXXXX  prehlásili, že od obvineného nežiadajú náhradu škody, ktorú im  spôsobil prečinom podľa § 158 Tr. zákona, pretože  obvinený urobil opatrenia smerujúce k nahradeniu škody príslušnou poisťovňou, t.j. podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla v znení platných predpisov.

	Obvinený XXXXX zložil na účet Okresnej prokuratúry XXXXX XXXXX finančnú čiastku vo výške 200,-€,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech XXXXX číslo účtu XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

           Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý v posledných 22 rokoch  nebol súdne trestaný a má  5 záznamov v evidenčnej karte vodiča od roku 2006, považujem takýto spôsob rozhodnutia za dostačujúci z hľadiska naplnenia účelu Trestného zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Igor Tokár
prokurátor